**ΙΣΤΟΡΙΑ ΤΟΥ ΑΡΧΑΙΟΥ ΚΟΣΜΟΥ (Α΄ ΛΥΚΕΙΟΥ)**

**Ελληνιστική εποχή (323-30 π.Χ.)**

Πλαγιότιτλοι-περίληψη παραγράφων

**1.2. Τα χαρακτηριστικά του ελληνιστικού κόσμου**

**α) Οικονομικά**

**-**Ενιαίο οικονομικό σύστημα στα ελληνιστικά βασίλεια = κοινό νομισματικό σύστημα, κοινή δημοσιονομική πολιτική (διαχείριση οικονομικών του κράτους, κυρίως των φόρων βλ. και ορισμό στη σελ. 232) και κοινός τρόπος συναλλαγών (1η παράγραφος)

- Ιδιοκτησία της γης, αναπτυγμένοι τομείς της οικονομίας (γεωργία και εμπόριο) και τρόποι συναλλαγών: ελληνικά νομίσματα, τράπεζες και επιταγές (2η παράγραφος)

**β) Κοινωνικά**

Κοινωνικές τάξεις: 1) αστική τάξη (Έλληνες και ελληνίζοντες γηγενείς = ντόπιοι που συμπεριφέρονταν σαν Έλληνες): έμποροι, τραπεζίτες, βασιλικοί υπάλληλοι, 2) εργάτες και μικροκαλλιεργητές 3) δούλοι - μεγάλη ανάπτυξη δουλείας

**γ) Πολιτικά**

- Απόλυτη μοναρχία, συμμετοχή στην εξουσία Ελλήνων και εξελληνισμένων γηγενών, οι πολίτες δεν έχουν ρόλο → ενδιαφέρον μόνο για το ατομικό συμφέρον (1η παράγραφος)

- Διοικητικά, οικονομικά και πολιτιστικά κέντρα μετατοπίζονται από την Ελλάδα στην Ανατολή. Μορφές πολιτικής οργάνωσης (εκτός από τα 4 βασίλεια): αυτόνομες πόλεις-κράτη (Αθήνα, Σπάρτη, Ρόδος, Δήλος κ.ά.), Αιτωλική και Αχαϊκή συμπολιτεία (= ομοσπονδίες) (2η παράγραφος)

**2.1. Τα ελληνιστικά πνευματικά κέντρα**

- Οι μεγαλουπόλεις της Ανατολής (Αλεξάνδρεια, Αντιόχεια και Πέργαμος) και τα κτίρια που περιλάμβαναν (1η παράγραφος)

- Αλεξάνδρεια: ίδρυση, εθνικότητες κατοίκων, Φάρος (ένα από τα 7 θαύματα του αρχαίου κόσμου), Μουσείο (= πνευματικό κέντρο) και Βιβλιοθήκη όπου εργάζονταν οι γραμματικοί = οι πρώτοι φιλόλογοι με παπύρους (2η παράγραφος)

- Αντιόχεια: ίδρυση, διαίρεση σε 4 συνοικισμούς, εθνικότητες κατοίκων → πολυπολιτισμικό κέντρο (3η παράγραφος)

- Πέργαμος: πρωτεύουσα των Ατταλιδών στη Μ. Ασία, επέκταση της εξουσίας τους, Βιβλιοθήκη με περγαμηνές (3η παράγραφος)

- Πέργαμος: Μουσείο, Βωμός του Διός (4η παράγραφος)

**2.2. Η γλώσσα**

- Έλληνες και εξελληνισμένοι γηγενείς μιλούν ελληνικά = οικουμενικότητα ελληνιστικού πολιτισμού (1η παράγραφος)

- Κοινή Ελληνική (ακριβέστερα: Ελληνιστική Κοινή): διαμόρφωση από τις ελληνικές διαλέκτους με συγχώνευση και απλούστευση, χρήστες (Έλληνες και γηγενείς) και χρήση (καθημερινή επικοινωνία, γραπτός λόγος, κήρυγμα χριστιανισμού-Βίβλος) (2η παράγραφος)

*Α. Ερωτήσεις ανάπτυξης*

1.Να ονομάσετε τα βασίλεια στα οποία διαιρέθηκε η αυτοκρατορία του Μ. Αλεξάνδρου μετά το θάνατό του, την έκτασή τους και τους ηγέτες τους.

2. Ποιες άλλες μορφές πολιτικής οργάνωσης (τύποι κρατών) υπήρχαν στα ελληνιστικά χρόνια εκτός από τα βασίλεια;

3. Πώς λειτούργησε η οικονομία του Ελληνιστικού κόσμου; Σε ποιους τομείς της οικονομίας υπήρχε ακμή; Πώς γίνονταν οι οικονομικές συναλλαγές;

4. Ποιο ήταν το σύστημα διακυβέρνησης στα Ελληνιστικά Βασίλεια και ποιες συνέπειες είχε για τον πολίτη;

5. Ποιες αλλαγές παρατηρούνται στην κοινωνία του Ελληνιστικού Κόσμου;

6. Ποιες περιοχές αποτέλεσαν τα διοικητικά, οικονομικά και πολιτιστικά κέντρα του ελληνιστικού κόσμου;

7. Ποια πολιτιστικά δημιουργήματα αποδεικνύουν ότι η Αλεξάνδρεια ήταν σπουδαίο πολιτιστικό κέντρο;

8. Πότε και ποιος ίδρυσε την Αντιόχεια και πώς χαρακτηρίζεται η πόλη με βάση τον πληθυσμό της;

9. Για ποια πολιτιστικά δημιουργήματα διακρινόταν η Πέργαμος;

9. Ποια μορφή απέκτησε η ελληνική γλώσσα την Ελληνιστική Εποχή, πώς ονομάζεται και πού χρησιμοποιήθηκε;

*Β. Να χαρακτηρίσετε τις προτάσεις με την ένδειξη Σωστό ή Λάθος και να διορθώσετε τις λανθασμένες.*

1. Οι βασιλείς του ελληνιστικού κόσμου ήταν κάτοχοι όλης της γης και του μεγαλύτερου μέρους της παραγωγής.

2. Κατά την ελληνιστική εποχή, για διευκόλυνση των συναλλαγών, χρησιμοποιήθηκαν μόνο τα περσικά νομίσματα.

3. Στα ελληνιστικά βασιλεία η άρχουσα -προνομιούχος- τάξη αποτελούνταν κυρίως από Έλληνες και λίγους ελληνίζοντες ντόπιους.

4. Τα μεγάλα πολιτιστικά κέντρα της ελληνιστικής εποχής δημιουργήθηκαν στον ελλαδικό χώρο.

5. Στη Βιβλιοθήκη της Αλεξάνδρειας εργάζονταν οι γραμματιστές.

6. Η Αλεξάνδρεια ήταν περισσότερο γνωστή για τον περίφημο βωμό του Διός.

7. Κατά την ελληνιστική περίοδο η Αντιόχεια αποτέλεσε πολυπολιτισμικό κέντρο.

8. Η Πέργαμος ήταν πρωτεύουσα του κράτους των Ατταλιδών στη Μ. Ασία.

*Γ. Να επιλέξετε τη σωστή απάντηση.*

1. Ο Σέλευκος ίδρυσε τη(ν): α. Αντιόχεια β. Πέργαμο γ. Αλεξάνδρεια δ. Ρόδο

2. Την ελληνιστική εποχή καταφεύγουν στις μεγαλουπόλεις για καλύτερη τύχη οι: α. δούλοι β. έμποροι και βιοτέχνες γ. δουλοπάροικοι δ. γηγενείς εργάτες και μικροκαλλιεργητές

3. Το σύστημα διακυβέρνησης στα ελληνιστικά βασίλεια ήταν: α. ολιγαρχικό β. απόλυτη μοναρχία γ. μια μορφή βασιλείας που περιοριζόταν από βουλευτικό σώμα. δ. τυραννίδα

4. Η μορφή της ελληνικής γλώσσας που προέκυψε και διαδόθηκε κατά τους ελληνιστικούς χρόνους οφείλεται στη(ν): α. συγχώνευση της ιωνικής και της αττικής διαλέκτου β. επικράτηση της δωρικής διαλέκτου γ. επικράτηση της αττικής διαλέκτου δ. συγχώνευση των ελληνικών διαλέκτων με βάση την αττική διάλεκτο

*Δ. Ορισμοί*

Να δώσετε/εξηγήσετε το περιεχόμενο των ακόλουθων ιστορικών όρων: *γραμματικοί, περγαμηνή, Κοινή Ελληνική, Μουσείο της Αλεξάνδρειας, , απόλυτη μοναρχία (ελληνιστική περίοδος)*

*Ε. ΑΣΚΗΣΗ ΣΕ ΠΗΓΕΣ*

Με βάση τις ιστορικές σας γνώσεις και αντλώντας στοιχεία από το κείμενο που σας δίνεται, να απαντήσετε στα ακόλουθα ερωτήματα:

α. Πού οφείλεται η διευκόλυνση της κοινωνικής κινητικότητας κατά τους ελληνιστικούς χρόνους και ποιος παράγοντας φαίνεται να επηρεάζει σημαντικά τις εξελίξεις αυτές;

β. Ποιες αλλαγές παρατηρούνται ως προς τον ρόλο του πολίτη και τις επιδιώξεις του;

ΚΕΙΜΕΝΟ

Στον ελληνιστικό κόσμο, οι δομικές ομοιότητες των διαφόρων μοναρχιών διευκόλυναν ανθρώπους […] που διέθεταν τα προσόντα εκείνα που ζητούσαν οι βασιλείς, να μετακινούνται με άνεση από τόπο σε τόπο και να κάμουν την τύχη τους, όπως ακριβώς και οι άνθρωποι που ανήκαν σε κατώτερα κοινωνικά στρώματα και διέθεταν συνηθισμένες ικανότητες μπορούσαν να βελτιώσουν τη θέση τους και τα οικονομικά τους […] κατατασσόμενοι ως μισθοφόροι σε κάποιον από τους βασιλικούς στρατούς. […] Για τους Έλληνες, λοιπόν, ο κόσμος ήταν εύκολος να τον κατοικήσεις και με πολλές ευκαιρίες κατακόρυφης ανόδου και πλουτισμού για όποιον ήταν έτοιμος να τις εκμεταλλευθεί.

Walbank, F.W., *Ο ελληνιστικός κόσμος*, μτφρ. Τάσος Δαρβέρης, Βάνιας, Θεσσαλονίκη 1999, σσ. 104-105.